اليوم جبتلكم قصيده للشاعر المبدع نائل المظفر
ارجو ان تنال اعجابكم
لانك باتزانك مومن اهلك
اخاف اشيل ذنبي مومن اهلك
منو بكدي يحبك مومن اهلك
منو بكدي يحبك من عشرتك
وتمنه يصير اصبع من عشرتك
ونه اشكضيت خايب من عشرتك
اعد بسنين عشرتنه وهي جروح
واحس ويه النفس يطلع وهج روح
واخيرا كتلي ودعني وهج روح
اروحن وين مااكدر هوا انت
ونا لماهان من اجلك هونته
الي بدنياي شي واحد هو انت
وحرت بين ان تركته وان تبعته
انه الونيت والون ون تبعته
ماباعك حبيبك انت بعته
حبيبك باع عمره واشترك بي
وحزن كلبه ع حزنك وشترك بي
وبعد شدوس كلبي وشترك بي
جبل حبه وتكلكل لن تكل بي
ويدنيا شما دفعتي لن تكلبي
واذا تنسا يكلبي لنت كلبي
ولاريدك بعد وبصدري احملك
وحبيبي شلون ترضه بصدري احم لك
اذا حملك يتعبك بصدري احملك
الي وروحي الارض وشكد دوا اله
وتداوي الداء لوبالمخ دوا اله
بس العين مايحصل دوا اله
دواه العين خله من تقر بي
وتصب كلما تشوفك من تقر بي
ولك شيصير حبك من تقربي
وتحبني انت يقين بصدري موشك
والف شوكه السكوت بصدري موشك
انذبح كلبي وتشضه بصدري موشك
وعرف محد يدفنه وشي دفن شي
وعكب صدر المواكد شي دفن شي
كفر من رسم غيرك شي دفن شي
واضن للجنه يدخل من يرسمك
وحبيبك يمسح اسمه من يرسمك
بسمك حبي جمالك من يرسمك
وانه الليل بعيونك شفتك احلى
وشفت شمس الاصيل وشفتك احلى
العسل من ضكته كلك شفتك احلى
اذن لومن شفاهك بستك اشفه
اذا انت المات يعدل بس تكشفه
شتضن حبك يضعفك بس تكشفه
وعلي تخفي اهتمامك واكتراثك
وانه لمن مات كلبي وك تراثك
نسيت الحب الاول وك تراثك
صدك ينسه تراثك هسه جيلك
وتشوف زواج عيني هسه جيلك
ونادي وماتكلي هسه اجيلك
صحتلك لا وصارت كبريائي
وذا رائيت بالشط كبريائي
حبيبي شلون تجرح كبريائي
وتذلني كبال كل ناسك وناسي
وبقيت بصحرا شاتلني وناسي
ناس تكول لاتسكت وناسي
لان كلش مذلتي لاكتلهم
وجبل حبي المقدس لاكتلهم
كالو حيل ذنبك لا كتلهم
عنايه احتاج كلبه وجاي اعاني
وخفيت شكثر منك جاي اعاني
تمرمرني من ازورك جاي اعاني
شكثر ندمان جي بيتك عتبته
وعرفني الباب من دكتي وعتبته
عتابي وياك جي حبك عتبته
كلبي شلون يمهم وك كسرته
اسير ودم شجالك وك كسرته
كبل جانت اسرتك وك اسرته
اسرتك هسه سمتني الضحيه
:hello:
مواضيع ذات صلة ..: